

**Magyar Kézilabda Utánpótlásért Alapítvány Ösztöndíj**

**PÁLYÁZATI KIÍRÁS**

A Magyar Kézilabda Utánpótlásért Alapítvány **az alábbiak szerint kiírja a Nemzeti Kézilabda Akadémia tanulmányi pályázatot közoktatási, felsőoktatási, iskolarendszerű vagy egyéb felnőtt oktatásban részesülő tanulók számára a 2019–2020. tanév I. félévére vonatkozóan.**

A pályázatra azok az alap-, vagy középfokú köznevelési intézményben, felsőoktatási intézményben, iskolarendszerű, vagy egyéb felnőttoktatásban résztvevő tanulók jelentkezhetnek, akik a Magyar Kézilabda Utánpótlásért Alapítvány sportolói (továbbiakban: pályázó).

Az ösztöndíj folyósításának feltétele a pályázó 2019-2020. tanévre vonatkozó tanulói, hallgatói jogviszonyának, felnőttképzési szerződése meglétének és hatályosságának igazolása.

**Az ösztöndíj tartalma és mértéke:**

Az ösztöndíj időtartama: 6 hónap (2019. szeptember - 2020. január)

Az ösztöndíj összege: legfeljebb havi 72.000 Ft/tanuló.

**Az ösztöndíj folyósításának kezdete legkorábban: 2019. szeptember**

A folyamatos ösztöndíj-folyósítás feltétele, hogy a támogatott pályázó tanulói jogviszonya a folyósítás teljes időtartama alatt megfeleljen a pályázati kiírásnak. Amennyiben a támogatott pályázó tanulói jogviszonya nem felel meg a pályázati kiírásnak, a támogatott az ösztöndíjra való jogosultságát elveszíti.

**Az ösztöndíj folyósításának további feltételei:**

• egy tanulmány leadása a Nemzeti Kézilabda Akadémia számára az előre megadott témakörök közül legkevesebb 1 oldal (12-es betűméret, Times New Roman, 1,5 sorköz),

• egy személyes hangvételű és egyben szakmai beszámoló leadása az elvégzett tanulmányi, illetve sportszakmai munkáról legkevesebb 1 oldalban (12-es betűméret, Times New Roman, 1,5 sorköz).

**Az utóbbi két feltétel hiánya a már megnyert pályázat érvényességét nem veszélyezteti, a következő félévi pályázati kiíráson való indulást illetően azonban jogvesztő hatállyal bír.**



Az ösztöndíjat minden félévben újra kell pályázni.

Az ösztöndíjat csak azokban a hónapokban folyósítjuk, amelyekben a pályázó beiratkozott tanulója a köznevelési, felsőoktatási intézménynek, illetve az adott hónapra hatályos felnőttképzési szerződéssel rendelkezik. A folyósítás feltétele továbbá, hogy a pályázó az adott hónapban nem rendelkezik a kötelező órák, foglalkozások 10%-át meghaladóan igazolatlan hiányzással.

Azokban a hónapokban, amelyekben a tanuló tanulói jogviszonya szünetel, az ösztöndíj folyósítása - a folyósítás véghatáridejének módosítása nélkül – teljes egészében szünetel.

A pályázó pályázata benyújtásával hozzájárul ahhoz, hogy a pályázati űrlapon rögzített személyes adatait a pályázatot kiíró intézmény nyilvántartásba vegye és azokat a fenntartó „Magyar Kézilabda Utánpótlásért Alapítvány” részére – kizárólag az ösztöndíjpályázat lebonyolítása és a támogatás jogosultság ellenőrzése céljából – átadja illetőleg az ösztöndíj időtartama alatt maga kezelje. A Magyar Kézilabda Utánpótlásért Alapítvány a pályázó által megadott adatokat a fenti célokhoz kötötten legfeljebb addig kezeli, ameddig az ösztöndíj folyósításához kapcsolódó elszámolási, ellenőrzési kötelezettsége fennáll. Ezt követően a pályázó adatai törlésre kerülnek. A pályázó adatai kezelésének jogalapja szerződéses kötelezettség teljesítése, továbbá az elszámolások, ellenőrzések kapcsán jogszabályi kötelezettség teljesítése.

A pályázó pályázata benyújtásával hozzájárul a pályázáskor rendelkezésre bocsátott személyes adatainak az azonosítás célja érdekében szükséges mértékben történő kezeléséhez és az ösztöndíjpályázat lebonyolítása, valamint a támogatási jogosultság ellenőrzése céljából történő továbbításához.

**A pályázatot a Magyar Kézilabda Utánpótlásért Alapítvány részére írásban, a NEKA honlapján hozzáférhető pályázati űrlapon, a pályázó által aláírva, egy példányban, zárt borítékban kell benyújtani „Ösztöndíjpályázat” tárgy megjelöléssel, az alábbi címre: 8630 Balatonboglár, Kodály Zoltán utca 12-13. C épület 127/b iroda, Gyimesi Csilla részére.**

**A pályázat benyújtási határideje: 2019. szeptember 20.**

**A pályázat kötelező melléklete:**

* A köznevelési intézménnyel fennálló tanulói, hallgatói jogviszonyról szóló igazolás, felnőttképzési szerződés.

**A pályázati űrlap csak a fent meghatározott kötelező melléklettel együttesen érvényes, melléklet hiányában a pályázat formai hibásnak minősül. A Magyar Kézilabda Utánpótlásért Alapítvány a hibás, vagy hiányos pályázatok kapcsán hiánypótlási határidőt biztosíthat.**

**A pályázatot a Nemzeti Kézilabda Akadémiát működtető „Magyar Kézilabda Utánpótlásért Alapítvány” ügyvezetője bírálja el.**

A pályázó az elbíráló szerv döntése ellen fellebbezéssel nem élhet. A pályázó a pályázat sikerességéről elektronikus levélben tájékoztatást kap.



A Nemzeti Kézilabda Akadémia a döntés után értesíti a támogatásban részesített pályázókat az Ösztöndíj teljes összegéről, az ösztöndíj-folyósítás módjáról, valamint a szerződéskötés részleteiről.

Az ösztöndíjban részesülő tanuló, hallgató köteles az ösztöndíj folyósításának időszaka alatt minden, az ösztöndíj folyósítását érintő változásról haladéktalanul (de legkésőbb 8 napon belül) írásban értesíteni a Nemzeti Kézilabda Akadémiát.

Az értesítési kötelezettség kiemelt területei:

- tanulmányok halasztása;

- tanulmányok helyének megváltozása (az új közoktatási, felsőoktatási, felnőttképzési intézmény, kar, szak, munkarend, finanszírozási forma megadásával);

- tanulmányi státusz (munkarend, képzési forma) változása;

- személyes adatainak (születési név, állampolgársága, állandó lakóhelye) változása.

Az ösztöndíjas 30 napon belül köteles a jogosulatlanul felvett ösztöndíjat a folyósító intézmény részére visszafizetni.

**Amennyiben az ösztöndíjat elnyert pályázó az általa látogatott közoktatási, felsőoktatási, vagy felnőttoktatási intézményekben (iskola, kollégium)** **írásbeli fegyelmi megrovásban részesül** a **Magyar Kézilabda Utánpótlásért Alapítvány ügyvezetője az ösztöndíjra való jogosultságot visszavonhatja. Az ösztöndíjra való jogosultság megszűnik, ha a pályázó Magyar Kézilabda Utánpótlásért Alapítvánnyal kötött sportolói szerződése megszűnik.**

Amennyiben megállapítást nyer, hogy a pályázó a pályázatban nem a valóságnak megfelelő adatokat szolgáltatta vagy a pályázati feltételeknek egyébként nem felel meg, támogatásban nem részesülhet még abban az esetben sem, ha az ösztöndíj elnyeréséről szóló tájékoztatást már kézhez vette.

Balatonboglár, 2019. szeptember 11.



***PÁLYÁZATI ADATLAP
A Magyar Kézilabda Utánpótlásért Alapítvány Ösztöndíj pályázathoz***

|  |
| --- |
|  **I. A pályázó oktatási intézményének adatai** |
|   |
|  Az intézmény neve: |
|  Az intézmény székhelye: |
|  OM azonosítója: |
|  Az intézmény képviselője: |
|  Telefonszám/Fax/E-mail elérhetősége: |
|   |
|  **II. A pályázó tanuló és törvényes képviselőjének adatai** |
|   |
|  **A tanuló adatai** |
|  A tanuló neve: |
|  Születési helye, ideje (év/hó/nap): |
|  Anyja leánykori neve: |
|  Állandó lakcíme: |
|  Levelezési címe (amennyiben nem egyezik meg az állandó lakcímmel): |
|  Bankszámlaszáma, ahová az ösztöndíjat pozitív elbírálás esetén kéri: |
|  Bankszámlavezető pénzintézet neve: |
|  Bankszámla tulajdonos neve: |
|  |
|  **A törvényes képviseletet gyakorló személy(ek) adatai** |
|  A törvényes képviselő neve: |
|  Állandó lakcíme: |
|  A törvényes képviselő neve: |
|  Állandó lakcíme: |

Alulírott tanuló ezúton pályázom a Magyar Kézilabda Utánpótlásért Alapítvány 2019-2020. tanév I. félévére vonatkozó tanulmányi pályázatra. Kijelentem, hogy a pályázati kiírásban rögzített feltételeknek megfelelek, a pályázati kiírást megértettem, az abban foglaltakat tudomásul vettem, és magamra nézve kötelezőnek elfogadom.

Dátum: …………………….

…………………………….. …………………………………                 ……………………………………..

Tanuló aláírása Törvényes képviselők aláírása